Pernambukaj landinternaj arbaroj

La pernambukaj landinternaj arbaroj estas tersupraĵa ekoregiono el la orient-sudamerika ekoprovinco de la neotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al tropikaj kaj subtropikaj humidaj foliarbaroj. Ĝi estas parto de la Atlantikaj arbaroj, tiuj ĉi estantaj samtempe biodiverseco-riĉaĵejo de Naturprotekto Internacie kaj tutmondaj 200-regiono.

La ekoregiono troviĝas en orienta  Brazilo inter la pernambukaj marbordaj arbaroj kaj la sekaj kaatingaj arbedaroj de landinterna Brazilo.
Priskribo
La pernambukaj landinternaj arbaroj kovras areon de 22 700 kvadrataj kilometroj, etendante tra partoj de la subŝtatoj Paraibo, Pernambuko, kaj Alagoaso. Ili etendiĝas ekde Kurimataŭ-Rivero en la nordo ĝis la Sankta-Francisko-Rivero en la sudo. La pernambukaj landinternaj arbaroj troviĝas landinternaj rilate al la pernambukaj marbordaj arbaroj, etendante ekde sedimentaj altebenaĵoj proksime de la marbordo supren al la orientaj deklivoj de Borborema Altebenaĵo. En la norda parto de la ekoregiono, la landinternaj arbaroj situas proksime de la marbordo, ĵus malantaŭ la marbordaj mangrovoj de Rio Piranhas kaj la atlantik-marbordaj restingaoj.

La klimato estas tropika. La jarpluvo varias de 1 250 al 1 750 mm, kun seka sezono de oktobro al marto.

Flaŭro
eta|220px|maldekstra|Arbarrezervejo de Pedra Talhada, Quebrangulo, Alagoaso.
La superrega arbartipo estas la kvar-etaĝa (emerĝa, kanopea, subetaĝa, kaj subarbaraĵa) atlantika kvazaŭ-decidua arbaro, kie emerĝaj arboj atingas ĝis 35 metrojn. Multaj arboj faligas siajn foliojn dum la seka sezono de oktobro al marto. Karakterizaj emerĝaj kaj kanopeaj arboj inkludas Astronium fraxinifolium (anakardiacoj), Enterolobium contortisiliquum (fabacoj), Cordia trichotoma (boragacoj), kaj Tabebuia chrysotricha (bignoniacoj). La pernambukaj landinternaj arbaroj gastigas la plej grandajn restantajn populaciojn de Brazil-arbo (Caesalphinia echinata).

Faŭno
La ekoregiono gastigas 343 da birdospecioj kaj 132 da mamulospecioj   .

Multaj specioj estas endemiaj en la pernambukaj landinternaj kaj marbordaj arbaroj. La birdospecioj inkludas Hemitriccus mirandae (tiranedoj), anambeon de blanka flugilo (Xipholena atropurpurea),  Tangara fastuosa  (traŭpedoj), kaj  flavvizaĝan kardelon (Carduelis yarrellii).

Minacoj kaj konservado
Nur 5% de la origina arbaro restas; la resto estis senarbagata por ligno kaj lignokarbo, agrikulturo, aŭ brutarobienumado. La plej multaj el la ceteraj arbarorestoj estas malgrandaj (1-10 hektaroj) kaj specio-malriĉaj.

Nuntempe (en 1997), nur tri naturprotektejoj kovris partojn de la ekoregiono, protektante areon de 90 kvadrataj kilometroj da arbaro. La Arbarrezervejo Pedra Talhada en Quebrangulo, Alagoaso, estas grava rifuĝejo por la endanĝerigataj  birdoj de la ekoregiono.

Referencoj

 Vidu ankaŭ 

Ekologia klasifiko de la tersupraĵoj
Konservada stato de ekoregiono

Eksteraj ligiloj

   Ekoregiono NT0152 : Pernambukaj landinternaj  arbaroj (WWF)
  Pernambukaj landinternaj  arbaroj   (WWF-Wildworld)
  Pernambukaj landinternaj  arbaroj  (Wildworld) - Nacia Geografia Societo 
 Pernambukaj landinternaj arbaroj (The Encyclopedia of Earth)
 Pernambukaj landinternaj  arbaroj  (Globalspecies) 
 Situo de la ekoregiono : tajpu Pernambuco interior forests
 Tutmondaj 200; numero 48 : Atlantikaj arbaroj (WWF)
 Atlantikaj arbaroj (Naturprotekto Internacia)

Kategorio:Neotropisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Brazilo
Kategorio:Alagoaso
Kategorio:Paraibo
Kategorio:Pernambuko